**Zmluvné podmienky**

Tieto všeobecné zmluvné podmienky upravujú zmluvný vzťah medzi **SARAH s.r.o.** **IČO:** 55077102 **so sídlom:** Koperníkova 54, 92001 Hlohovec a rodičom alebo zákonným zástupcom dieťaťa (ďalej len „rodič“ ) pri organizácii letných denných táborov – **Denný Tábor Medúza** ( ďalej len „tábor“ ), ktorého sa dieťa rodiča ( ďalej len „dieťa“) zúčastní. Tieto podmienky sú  pre zúčastnené strany záväzné.

**Zmluvný vzťah**

Zmluvný vzťah vzniká medzi medzi **SARAH s.r.o.** **IČO:** 55077102  **so sídlom:** Koperníkova 54, 92001 Hlohovec a objednávateľom (rodičom alebo zákonným zástupcom) vyplnením prihlasovacieho formuláru a preukázaním dokladu o zaplatení 100% ceny .

**Cena a platobné podmienky**

Rodičia, ktorí záväzne prihlásili svoje dieťa do denného tábora môžu **uhradiť sumu 200 EUR** za tábor **bankovým prevodom**– do poznámky uvádzajte meno dieťaťa. Suma musí byť uhradená v plnej výške najneskôr 14 dní pred nástupom do tábora. Môžete si taktiež uplatniť **rekreačné poukazy,** alebo benefity od zamestnávateľa - **Benefit Plus, Edenred**.

Číslo účtu v tvare: **IBAN   SK63 0900 0000 0051 9767 0149**

**Možnosť úhrady v ľubovoľných splátkach na bankový účet.**

**Nástup detí na tábor**

Pri nástupe do tábora si deti prinesú:

Podpísané **Zmluvné podmienky**, **Prihlášku**, ktorej súčasťou je aj **Potvrdenie o zdravotnom stave dieťaťa** je potrebné priniesť v deň nástupu dieťaťa do tábora. Nevyžadujeme, aby potvrdenie o zdravotnom stave dieťaťa bolo podpísané lekárom, stačí podpis rodiča – zodpovedného zákonného zástupcu a **kópiu preukazu poistenca**.

Ak dieťa užíva lieky alebo trpí potravinovou intoleranciou, má na niečo alergiu, je nutné túto skutočnosť uviesť pri nástupe na tábor a lieky odovzdať vedúcemu tábora. Akákoľvek zmena hodiny nástupu alebo návratu detí je oznámená elektronicky /e-mailom/ na meduzawellness@gmail.com prípadne telefonicky na **+421 948797064.**

**Strana 1/4**

**Povinnosti a práva objednávateľa**

Príchod dieťaťa do tábora /každý deň/ je vždy od 07:45 do 8:30 hod /ak nie je dohodnuté inak/. Prezentácia detí začína o 08:00 hod za prítomnosti vedúceho tábora, a výchovných vedúcich. Vyzdvihnutie detí z tábora je vždy do 16:30 hod /ak nie je dohodnuté inak/. Objednávateľ zodpovedá za úplné a pravdivé údaje v zmluve. Ak v dôsledku uvedenia nepravdivých alebo  neúplných údajov  v nástupnej lekárskej dokumentácii dieťaťa dôjde k ohrozeniu zdravia dieťaťa alebo ostatných účastníkov tábora je Spoločnosť oprávnená  vymáhať náhradu škody týmto vzniknutú od rodiča, ktorý takéto nepravdivé údaje uviedol alebo predložil.

Cenné veci ako značkové oblečenie, šperky /napr. zlaté retiazky, náramky, atď./, mobilné telefóny, fotoaparáty, MP3, elektronické hry a iné neodporúčame dávať deťom do tábora. Za ich stratu tábor nezodpovedá. Cennejšie veci je nutné uschovať u pedagogického pracovníka. Keďže v detských táboroch ide o organizovaný pobyt, všetci účastníci sa musia podriadiť spoločnému programu a režimu dňa. V prípade nerešpektovania vedúcich a iného porušenia táborového poriadku musí dieťa bez nároku na vrátenie úhrady pobyt ukončiť.

**Povinnosti a práva Denný Tábor Medúza – tábor**

Tábor je povinný dodržať všetky podmienky uvedené v týchto Všeobecných zmluvných podmienkach o účasti na tábore. Ak je tábor nútený v prípade nepredvídaných skutočností alebo neobsadení turnusu zmeniť podmienky alebo zrušiť turnus, navrhne objednávateľovi zmenu termínu. Ak objednávateľ s navrhovanými zmenami nesúhlasí, tábor mu vráti celú úhradu. Zmena zmluvy sa môže uskutočniť iba písomne. Pri zrušení turnusu z dôvodu neobsadenia musí byť objednávateľ informovaný do 5 kalendárnych dní pred nástupom.

**Strana 2/4**

**Odstúpenie od zmluvy**

Objednávateľ môže odstúpiť od zmluvy iba písomnou formou a uhradením storno poplatku. Odstúpenie od zmluvy je platné dňom doručenia písomného oznámenia Medúza Wellness Spa.V prípade ak dieťa nenastúpi  do tábora, alebo nezačne čerpať služby tábora z akéhokoľvek iného ako zdravotného dôvodu, alebo na základe vlastného rozhodnutia ich nevyčerpá vôbec, alebo z časti, nemá nárok na vrátenie časti ceny za nečerpané služby.

. Dňom úhrady sa rozumie deň pripísania finančných prostriedkov na účet tábora v takomto prípade obratom vráti rodičovi už zaplatenú cenu za tábor. Tábor si vyhradzuje právo odstúpiť od zmluvy uzatvorenej s rodičom a zrušiť bez náhrady účasť dieťaťa v dennom tábore, a to v prípade, že svojim správaním ohrozuje majetok, alebo zdravie ostatných účastníkov tábora, alebo zamestnancov a pedagógov spoločnosti, alebo ZŠ, prípadne inej inštitúcie, kde sa tábor realizuje alebo závažným spôsobom narušuje priebeh tábora.

Rodič má právo písomne oznámiť Spoločnosti, že namiesto  jeho dieťaťa sa tábora zúčastní iné dieťa, uvedené v tomto oznámení, pričom zároveň oznámi rodiča tohto náhradného dieťaťa.  Oznámenie musí obsahovať výslovný súhlas nového rodiča s uzatvorenou zmluvou a prehlásenie, že splní všetky dohodnuté podmienky uvedené v zmluve a Prihláške, pričom toto oznámenie musia podpísať rodičia oboch zamieňaných detí pred zamestnancom Spoločnosti v jeho sídle.  Dňom  doručenia oznámenia  sa v ňom uvedený nový rodič stáva objednávateľom, ktorý vstupuje do práv a povinností pôvodného rodiča, pričom spoločne a nerozdielne zodpovedajú za zaplatenie ceny tábora..

**Strana 3/4**

**Storno podmienky**

Podmienky pre odstúpenie od zmluvy o tábore, vrátenie už zaplatenej ceny  a zaplatenie storno poplatkov sú nasledovné:

* V prípade stornovania 10 a viac kalendárnych dní pred nástupom tvorí storno 25 % z ceny pobytu. Storno do 10 až 2 kalendárnych dní pred nástupom predstavuje 50% z ceny pobytu.
* V prípade stornovania 2 a menej kalendárnych dní pred nástupom, resp. v prípade nenastúpenia na pobyt predstavuje storno 100% z ceny pobytu.

**Ochrana osobných údajov**

Rodič súhlasí s použitím osobných údajov dieťaťa uvedených v záväznej prihláške, a súhlasí zo zverejnením obrazových a videozáznamov na stránke organizátora tábora.

**Záverečné ustanovenia**

V  prípade vzniku sporu  súvisiaceho s uzatvorenou zmluvou  sa tento riadi týmito všeobecnými zmluvnými podmienkami a príslušnými ustanoveniami zákona č.40/1964 Zb. Občianskeho zákonníka  a právnym poriadkom  platným  v Slovenskej republike.

Rodič podpísaním Záväznej prihlášky dieťaťa do tábora prehlasuje, že pred vyplnením Prihlášky si tieto Všeobecné  zmluvné podmienky prečítal, ich obsahu porozumel  a súhlasí s nimi.

Tieto podmienky účasti platia od 27.2.2025 a sú neoddeliteľnou súčasťou záväznej prihlášky dieťaťa na tábor. Pripomienky ako aj reklamácie treba podať písomne najneskôr do 30 dní po návrate z tábora.

V Hlohovci dňa.............................................................

Podpis zákonného zástupcu............................................

**Strana 4/4**